BG Официален вестник на Европейския съюз C 173/22

ИЗВЕСТИЕ ОТНОСНО ЗАЯВЛЕНИЕ ЗА РАЗРЕШЕНИЕ ЗА ТЪРСЕНЕ НА ТЕЧНИ И ГАЗООБРАЗНИ ВЪГЛЕВОДОРОДИ ПОД НАИМЕНОВАНИЕТО VITA

ИТАЛИАНСКА РЕПУБЛИКА — РЕГИОН СИЦИЛИЯ

РЕГИОНАЛЕН СЪВЕТ ПРОМИШЛЕНОСТ — ДЕПАРТАМЕНТ РЕГИОНАЛЕН КОРПУС ПО МИННО ДЕЛО

РЕГИОНАЛНО БЮРО ПО ВЪГЛЕВОДОРОДИ И ГЕОТЕРМИЯ (U.R.I.G.)

2009/C 173/11

На 10 май 2006 г. дружеството Edison S.p.A. със седалище в гр. Milano, Foro Buonaparte no 31 — фискален код 06722600019, подаде заявление до регионалния съветник по въпросите на промишлеността — компетентният орган, предоставящ правото за извършване на минна дейност в рамките на Регион Сицилия, със седалище на адрес via Ugo La Malfa no 87—89 C.A.P. 90146 Palermo, последвано на 2 август 2007 г. от допълнително заявление за промяна на точките и района, с което поиска да му бъде издадено в съответствие с регионалния закон L.R.S. № 14 от 3 юли 2000 г., за транспониране и прилагане на Директива 94/22/ЕО разрешение за търсенето на течни и газообразни въглеводороди с условното наименование „Vita“, в район с площ от 68 210 ha, намиращ се в западната част на Сицилия на територията на провинциите Palermo и Trapani. Посоченият район граничи на север, изток и юг със свободни райони. На запад, по протежение на линията между точките „F“ и „G“, граничи с концесията „Lippone-Mazara del Vallo“.

В провинция Palermo засегнатата община е Monreale. В провинция Trapani засегнатите общини са: Alcamo, Buseto Palizzolo, Calatafimi, Castelvetrano, Gibellina, Partanna, Salaparuta, Salemi, Santa Ninfa, Trapani, Vita, Castellammare del Golfo и Mazara del Vallo.

Периметърът на района, за който е поискано разрешението, се вписва в рамките на непрекъснатата линия, която свързва точките „A“, „B“, „C“, „D“, „E“, „F“, „G“, които са определени, както следва:

A. точка, намираща се на квота 173 m надморска височина, на югоизток от местността Guarli, съвпадаща със североизточния ръб на моста над железопътното трасе Palermo-Trapani (на около 1 km на изток от ж.п. гара Fulgatore);

B. точка, намираща се на квота 295 m надморска височина (северозападен ръб на C. Polizzi), на югоизток от селището Alcamo;

C. точка, съвпадаща с крайпътния камък на 2-рия километър от междуселищен път № 19 (между Ruderi di Salaparuta и Salaparuta) в местността San Giuseppe, на югоизток от местността Ruderi di Salaparuta;

D. точка, определена чрез тригонометрична нивелация, намираща се на квота 231 m надморска височина, в близост до C. del Barone в Contrada Baiata, на около 575 m на юг от кръстопътя „Le quattro vie“;

E. точка, определена чрез тригонометрична нивелация, намираща се на квота 151 m надморска височина, в населеното място Trinità, съвпадаща с югоизточния ръб на църквата „Chiesa della Trinità“;

F. точка, състояща се от циментова колона, забита в кладенеца на квота 200 m, отстоящ на 275 m на изток от пътеката, която от юг води до Borgo Aquila в едноименната местност. Съвпада с точка „f“ от концесията „Lippone-Mazara del Vallo“;

G. точка, състояща се от циментова колона, забита в съответствие със западния ръб на Case Aquila на квота 134 m в едноименната местност. Съвпада с точка „g“ от концесията „Lippone-Mazara del Vallo“.

Съответстващите на точки „f“ и „g“ колони имат формата на призма с квадратна основа, със страна 20 cm, и завършват във височина с пирамидални по форма повърхности, получени при изглаждането на хоризонталните ръбове на призмата. Върху една от вертикалните страни на всяка колона са издълбани два кръстосани чука и буквите „С.М.“, а на отсрещната ѝ страна — буквата, отговаряща на точката „f“ и на точката „g“.

Географски координати

Точка С. ширина Изт. дължина (M. Mario) А 37°57′05,01″ 00°14′43,79″ Б 37°58′07,64″ 00°31′50,97″ Ц 37°46′24,84″ 00°32′34,14″ Д 37°40′59,76″ 00°25′46,21″ Е 37°41′07,85″ 00°18′08,96″ Ф 37°44′40,50″ 00°17′07,60″ Г 37°45′41,20″ 00°16′23,50″

Заинтересованите лица могат да подадат заявление за разрешение за същия район в срок от 90 дни от датата на публикуване на настоящото известие в Официален вестник на Европейския съюз. Получените след този срок заявления ще бъдат обявени за недопустими. Указът за предоставяне на разрешението за търсене ще бъде издаден в срок от шест месеца, започващ от датата, определена за краен срок за представянето на евентуални заявления от страна на конкурентни дружества. Така също с оглед на член 5, параграф 1 от Директива 94/22/ЕО се отбелязва, че критериите, въз основа на които се издават разрешенията за проучване, разрешенията за търсене и концесиите за производство, вече са публикувани в Официален вестник на Европейския съюз, серия C 396 от 19 декември 1998 г. с позоваване на разпоредбите на президентския указ Decreto Legislativo del Presidente della Repubblica № 625 от 25 ноември 1996 г. (обнародван в Официален вестник на Италианската република, брой 293 от 14 декември 1996 г.), с който посочената директива се транспонира и прилага в италианското законодателство, и са уточнени в споменатия в началото регионален закон Legge della Regione Siciliana № 14 от 3 юли 2000 г., приет от Регион Сицилия, споменат в началото (обнародван в Официален вестник на Регион Сицилия (Gazzetta Ufficiale della Regione Siciliana ), брой 32 от 7 юли 2000 г.).

Условията и изискванията, отнасящи се до упражняването или прекратяването на дейността, са определени в посочения регионален закон № 14 на Регион Сицилия от 3 юли 2000 г. и в стандартната спецификация, приета с постановления № 91 от 30 октомври 2003 г. и № 88 от 20 октомври 2004 г. на регионалния съветник по въпросите на промишлеността, обнародвани съответно в част I, брой 49 от 14 ноември 2003 г. и в част I, брой 46 от 5 ноември 2004 г. на Официален вестник на Регион Сицилия.

Документите по заявлението са внесени в Регионалното бюро по въглеводороди и геотермия (U.R.I.G.) на департамент „Регионален корпус по минно дело“, намиращо се на адрес Via Ugo La Malfa no 101 C.A.P. 90146 Palermo, Italia, където заинтересованите страни могат да направят справка с тях.